**DISPOZIŢIA**

**nr. 900 din 07 decembrie 2020**

**privind constituirea Comisiei de evaluare a ofertelor pentru**

**atribuirea contractului de achiziție publică având ca obiect: *«* SERVICII DE EXPERTIZĂ TEHNICĂ la obiectivul de investiții „Proiectare și execuție platforma de staționare aeronave Apron 4"*»***

Preşedintele Consiliului Judeţean Cluj,

Având în vedere Referatul nr. 41157 din 03.12.2020, elaborat de către Directia Dezvoltare si Investitii, referitor la constituirea Comisiei de evaluare a ofertelor, pentru atribuirea contractuluide achiziție publică având ca obiect: ***«*** SERVICII DE EXPERTIZĂ TEHNICĂ la obiectivul de investiții „Proiectare și execuție platforma de staționare aeronave Apron 4"***»;***

În conformitate cu dispozițiile :

* art. 191 alin. (1) lit. f) și alin. (4) lit. a) din O.U.G. nr. 57/2019 privind Codul administrativ, cu modificările și completările ulterioare;
* art. 23 din Legea nr. 273/2006 privind finanțele publice locale, cu modificările și completările ulterioare;
* art. 68 alin. (1) lit. i) din Legea nr. 98/2016 privind achiziţiile publice, cu modificările și completările ulterioare;
* art. 126 şi ale art. 127 din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1. (1)** Se constituie Comisia de evaluare a ofertelor, pentru atribuirea contractuluide achiziție publică având ca obiect: ***«*** SERVICII DE EXPERTIZĂ TEHNICĂ la obiectivul de investiții „Proiectare și execuție platforma de staționare aeronave Apron 4"***»,*** în componenţa cuprinsă în anexa care face parte integrantă din prezenta dispoziție.

**(2)** Persoana desemnată în calitate de președinte al comisiei constituite conform alineatului (1) conduce lucrările acesteia și are drept de vot.

**(3)** Persoanele desemnate în calitate de preşedinte de rezervă, respectiv de membrii de rezervă, după caz, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.

**(4)** După producerea înlocuirii prevăzute la alin. (3), calitatea de președinte, respectiv de membru al comisiei, după caz, este preluată de către membrul care înlocuiește, care îşi va exercita atribuţiile aferente până la finalizarea procedurii de atribuire.

**Art. 2.** Doamna Corina Cristea - consilier juridic - Serviciul Lucrări şi Achiziţii Publice- se numește în calitate de persoană responsabilă cu aplicarea procedurii de atribuire a contractului precizat la articolul 1.

**Art. 3.** Persoanele nominalizate la art. 1 și art. 2 își vor îndeplini obligațiile și vor exercita atribuţiile și competențele stabilite prin Hotărârea Guvernului nr. 395/2016, cu modificările și completările ulterioare.

**Art. 4.** Prezenta dispoziţie se comunică prin e-mail, persoanelor nominalizate la art. 1 - 2, Direcției Dezvoltare și Investiții, precum şi Prefectului Judeţului Cluj.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

Alin Tișe Simona Gaci

 **Anexă**

 **la Dispoziția nr. 900/ 07 decembrie 2020**

**Componența Comisiei de evaluare a ofertelor pentru**

**atribuirea contractului de achiziție publică având ca obiect: *«* SERVICII DE EXPERTIZĂ TEHNICĂ la obiectivul de investiții „Proiectare și execuție platforma de staționare aeronave Apron 4"*»***

|  |  |  |  |  |  |
| --- | --- | --- | --- | --- | --- |
| **Nr.****crt.** | **Calitatea în cadrul comisiei de evaluare** | **Numele și prenumele** | **Funcția deținută/****postul ocupat, după caz** | **Direcția/Serviciul/****Biroul/Compartimentul, după caz** | **Mențiuni** |
| 1 | Președinte | **Alexandru Crețu** | Șef serviciu | Direcția Dezvoltare și Investiții/Serviciul Lucrări şi Achiziţii Publice | - |
| 2 | Membru | **Mureşanu Anda-Mihaela** | Șef serviciu | Direcția Urbanism și Amenajarea Teritoriului/ Serviciul Autorizare, Disciplină în Construcţii, Gis | Nominalizat în calitate de preşedinte de rezervă |
| 3 | Membru | **Botezan Alexandru Romulus** | Consilier | Direcția Dezvoltare și Investiții/Serviciul Lucrări şi Achiziţii Publice | - |
| 4 | Membru | **Jucan Ramona Maria** | Consilier achiziții publice | Direcția Dezvoltare și Investiții/Serviciul Lucrări şi Achiziţii Publice |  |
| 5 | Membru  | **Cristea Corina** | Consilier juridic | Direcția Dezvoltare și Investiții/Serviciul Lucrări şi Achiziţii Publice | - |
| 6 | Membru de rezervă | **Vermeşan Lavinia Georgiana** | Consilier achiziții publice | Direcția Dezvoltare și Investiții/Serviciul Lucrări şi Achiziţii Publice | - |
| 7 | Membru de rezervă | **Măgrădean Juliette** | Consilier achiziții publice | Direcția Dezvoltare și Investiții/Serviciul Lucrări şi Achiziţii Publice | - |

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 Alin Tișe Simona Gaci